open-index/open-wikipedia-markdown huggingface dataset:
Asami Konno

Si **Asami Konno** ( *Konno Asami*; ipinanganak noong 7 Mayo 1987 sa Hokkaido ng bansang Hapon) ay isang Hapones na mang-aawit, na kasapi sa grupong Morning Musume, at aktress.

## Karera 
Kahit na hindi maganda ang ginawa ni Asami sa kanyang *audition*, siya pa rin ay pinili ni Tsunku dahil sa pagsisikap na ginawa niya. Sumali siya sa grupong Morning Musume, bilang kasapi sa panglimang henerasyon ng grupo. Ang iba pang kasapi ng henerasyong ito ay sina Ai Takahashi, Makoto Ogawa, at Risa Niigaki.

Pagdating ng taong 2002, inilagay siya sa *subgroup* na Tanpopo, kasama ang kamiyembrong si Risa Niigaki at isang miyembro galing Melon Kinebi, si Ayumi Shibata, upang palitang sina Kaori Iida, Mari Yaguchi, at Ai Kago. Inilagay rin siya sa *shuffle group* na Odoru 11.

Taong 2003, nahati ang Morning Musume sa dalawang bahagi at inilagay siya sa grupong Morning Musume Sakuragumi. Taong ring iyon, inilagay siya sa Country Musume, isang grupo (hindi *subgroup*) sa pamamhala rin ng Hello! Project, kasama ang kamiyembrong si Miki Fujimoto. Bukod dito, inilagay siya sa *shuffle group* na 11 WATER, at ginawang *goalkeeper* ng Gatas Brilhantes H.P., koponan ng Hello! Project para sa larong soccer.

Agosto ng gayong ding taon, inihayag sa Mechaike Okajo, isang palabas sa bansang Hapon, na siya ang pinakamagaling o matalinong miyembro ng grupo, pagkatapos makakuha ng matataas na grado sa mga pagsusulit na ginawa ng palabas.

Sa sumunod na taon, sa kauna-unahang pagkakataon, pinangunahan niya ang grupong Morning Musume sa kanilang pangdalawamput-apat na single, "Namida ga Tomaranai Houkago."

## Filmograpiya 
### Mga pelikula 
* *Tokkaekko* () 
* *Ore ga Aitsu de Aitsu ga Ore* ()

## Pahayagan 
### Mga photobook 
* Faibu Morning Musume. Goki Manbaa Shashin Shuu ()
* Asami Konno ()
* Natsufuku ~Natsu o Sugosu Shoujo~ ()

## Kawing panlabas 
* Profile sa Hello! Project
* ThePPN:Konno Asami

Kategorya:Mga artista mula sa Hapon
Kategorya:Mga mang-aawit mula sa Hapon
Kategorya:Miyembro ng Hello! Project
Makoto Ogawa

Si **Makoto Ogawa** (小川麻琴 *Ogawa Makoto*; ipinanganak noong Oktubre 29, 1987 sa Niigata ng bansang Hapon) ay isang mang-aawit na Hapones, na kabilang sa grupong Morning Musume.

## Karera 
Bago maging mang-aawit si Makoto, siya ay kasapi sa isang pang-modelong ahensiya at gumawa ng iilang mga palathala, kabilang dito ay ang mga anunsiyo para sa kaligtasan ng mga matatanda kapag sasakay sa mga sasakyan. Siya din ay naging modelo para sa mga *make-up* at mga produktong pambuhok.

Taong 2001 naging miyembro si Makoto sa grupong Morning Musume, pagkatapos siyang piliin ni Tsunku sa *audition* na tinawag na "LOVE AUDITION 21." Naging kasapi siya sa panglimang henerasyon, kasama sina Ai Takahashi, Asami Konno, at Risa Niigaki.

Nang dumating ang taong 2002, inilagay siya sa *subgroup* na Pucchi Moni, kung saan niya nakasama ang kamiyembrong si Hitomi Yoshizawa at isang miyembrong taga-Coconuts Musume na si Ayaka Kimura. Pagkatapos siya ihalili sa *subgroup* na ito, inilagay rin siya sa *shuffle group* na Happy 7, isang grupo para sa taong iyon.

Isang taon ang nakalipas, noong nahati ang Morning Musume sa dalawang bahagi, inilagay siya sa grupong Morning Musume Otomegumi. Bukod dito, iniligay siya ulit sa isang *shuffle group* sa taong ding iyon. Ang *subgroup* na ito ay tinawag na SALT 5.

## Filmograpiya 
* *Tokkaekko* (とっかえっ娘) 

## Pahayagan 
### Mga photobook 
* Faibu Morning Musume. Goki Manbaa Shashin Shuu (5期メンバー写真集)
* Ogawa Makoto (小川麻琴)

## Kawing panglabas 
* Profile sa Hello! Project

Kaurian:Mga artista mula sa Hapon
Kaurian:Mga mang-aawit mula sa Hapon
Kaurian:Miyembro ng Hello! Project
Risa Niigaki

thumb|right|Risa Niigaki
Si **Risa Niigaki** (新垣里沙 *Niigaki Risa*; ipinanganak noong Oktubre 20, 1988 sa Yokohama, Kanagawa Prefecture ng bansang Hapon) ay isang Hapones na mang-aawit, na kasapi sa grupong Morning Musume.

## Karera 
Sumali si Risa sa grupong Morning Musume noong Agosto ng taong 2001, kasama sina Ai Takahashi, ang kanyang matalik na kaibigang si Asami Konno, at si Makoto Ogawa. Una siyang nakita sa ikalabing-tatlong *single* ng Morning Musume na "Mr. Moonlight ~Ai no Big Band~," kung saan siya lamang (sa panglimang henerasyon) ang nakakuha ng *solo line*. Ngunit bago siya naging kasapi sa grupo, lumabas na siya sa isang patalastas sa telebisyon, kung saan siya ay nag-*endorse* ng karaokeng pambata.

Taong 2002, inilagay siya sa *subgroup* na Tanpopo, kasama ang kamiyembrong si Asami Konno at miyembrong taga-Melon Kinebi na si Ayumi Shibata, upang palitan ang mga lumang miyembro nito: sina Kaori Iida, Mari Yaguchi, at Ai Kago. Sa gayong ding taon, inilagay siya sa *shuffle group* na Happy 7.

Pagdating ng Setyembre, ng taong 2003, hinati ang grupong Morning Musume, at inilagay siya sa grupong Morning Musume Sakuragumi. Bago siya ilagay sa grupong ito, inilagay siya sa grupong 7 AIR noong nangyari ang *summer shuffle* sa taong iyon.

## Filmograpiya 
### Pelikula 
* *Tokkaekko* (とっかえっ娘)

## Pahayagan 
### Mga photobook 
* Faibu Morning Musume. Goki Manbaa Shashin Shuu (5期メンバー写真集)
* Niigaki Risa (新垣里沙)

## Kawing panglabas 
* Profile sa Hello! Project
* Hello Project Fans Chile 
* Blog of Risa Niigaki by In_MOrdor

Kategorya:Mga artista mula sa Hapon
Kategorya:Mga mang-aawit mula sa Hapon
Kategorya:Miyembro ng Hello! Project
Miron

:*Huwag itong ikalito sa meron o pagkamayroon.*

Ang **pagmimiron** ay ang panonood sa sugal, laro o mga kaganapan. Ang mga nagmimiron o tagapanood ay tinatawag na "miron". Ito ay kadalasang naipagkakamali sa mga "*kibitzer*". Ang mga *kibitzer* ay mga nagbibigay ng mga hindi hinihinging payo. Samantalang sa pagmimiron, maituturing na mabuting pagmimiron ang hindi pagbibigay ng payo sapagkat ito ay maituturing na panggugulo at panghihimasok sa mga diskarte ng manlalaro.

## Kainaman ng mga miron 
Ang pagmimiron ay may mga kainaman. Ilan laman sa mga ito ay ang sumusunod:

* Sila ay nagsisilbing tagabantay. Naiiwasan ang pandaraya sa sugal, laro o kahit ano pang di magandang pangyayari kung ang mga kalahok dito ay nakaaalam na may mirong nagbabantay o nanonood.

* Sila ay napakikiusapang na bumili ng maliliit na bagay ng mga manlalaro kung walang mauutusan. Halimbawa nito ay ang mga baraha (sa pagkakataon na ang baraha ay naluma na, o kailangang paltan), sigarilyo, inumin o pagkain ng mga nagsusugal. Sila ay maaring mautusan at mabayaran kapalit ng serbisyo.

* Sila ay maaring pumalit o magrositas o rosi. Kung may di inaasahang pagkakataon na ang manlalaro ay kailangang tumayo o umalis sa panahon ng kaganapan, ang mga meron ay maaring umasta bilang rosi, o magrosi. Ang pagrorosi ay ang paglalaro sa ngalan o bisa ng iba pang manlalaro ("in behalf of", "in the name of"). Sa pagkakataon na sila ay nagrorosi, ang talo o panalo nila ay maituturing na panalo o talo rin ng manlalarong kaniyang pinalitan.

* Sila ay maaring pumalit sa manlalaro, sugarol o tagapagpaganap ng pangyayari o aktibidad. Kung sakaling ang isa sa manlalaro ay kailangan nang umayaw, ang mga miron ay kadalasang pumapalit. Sa pagpalit na ito, ginagamit niya ang sarili niyang pera.

## Hindi kainaman ng mga miron 
* May pagkakataon na ang mga miron ay nagigising behikulo ng pandaraya. Sila ay maaring magbigay ng senyas o signos na nakikilala ng isa sa mga manlalaro.

* Ang pagmimiron ay nakaaapekto sa paglalaro ng ibang manlalaro na hindi sanay na pinapanood sa kaniyang pagdiskarte.

* Ang pagmimiron ay nagiging umpisa ng away kapag nagsimulang magbigay ito ng opinyon upang itama o ituwid ang diskarte ng manlalaro.

Kaurian:Tao
Kaurian:Mga trabaho
Democritus

:*Huwag ikalito kay Damocrates.*

Si **Dimokritos** (460 BCE–370 BCE) (sulat Griyego: Δημόκριτος; Latin: **Democritus**; Ingles: **Democritos**) ay isang Griyegong pilosopo. Nakikilala rin siya bilang si **Democritus ng Abdera**. Ipinaliwanag niya ang doktrina ng atomo.

Siya ay isang estudyante ni Leucippus at ay isa sa mga pinaka-una na nag-isip sa paniniwala na ang lahat ng bagay ay gawa sa mga "elementong hindi mahahati" na tinawag na na "atomos". Dito natin nakuha ang salitang Ingles na *atom* para sa atomo. Dahil siya ay isang taga-sunod ni Leucippus, hindi masasabi kung ano sa kanyang mga ideya ay pareho kay Leucippus at kung ano ay talagang galing sa kanya.

Ayon sa isang alamat, si Democritus ay dapat maging baliw dahil palagi niyang tinatawanan ang mga bagay kaya siya dinala kay Hippocrates. 

## Mga sanggunian 
:**Artikulong Democritus ng Wikipediang nasa bersyong Ingles.*

Kategorya:Mga Sinaunang Griyegong pilosopo
Aksidente (pilosopiya)

Kung susuriin natin ang ating pang-araw-araw na karanasan, isang hindi inaasahang pangyayari ang isang aksidente. Bakit hindi inaasahan? Dahil ang aksidente ay pangyayaring hindi sinasadya, hindi ginugusto.

Sa pilosopiya, ang **aksidente** (*accident as attribute of being* o "nagkataon") ay katangian na hindi magdudulot ng pagkabawas, pagbabago o pagkasira kung aalisin sa nagtataglay nito.

Kabaligtaran ng kahulugan ng mga katangiang aksidental ang mga katangiang pambuod (essential properties) na talagang kailangan ng isang bagay upang hindi ito mawala.

Bilang paglalapat sa karanasang makapilipino, maihahambing natin ang mga katangiang "napakahalaga" sa mga katangiang "nagkataon lamang". Halimbawa na rito ang mga paglalarawan na panlabas, ngunit hindi tumatalab sa kaibuturan ng isang bagay. 
Maaaring magbago ang hitsura ng iyong mukha sa tuwing kukunan ka ng litrato, ngunit walang ibang tao na pumapalit sa iyo bilang ikaw.

## Basahin din 
* Pilosopiya
* Metapisika
* Aksidente (karaniwang kahulugan)
* Buod
* Esensiya
* Pagmemeron

Kategorya:Pilosopiya
Kategorya:Metapisika
Aksidente

:*Mga teknikal na kahulugan: aksidente (pilosopiya)*
thumb|
Ang **aksidente** ay isang pangyayari na may mali at hindi inaasahan ang kaganapan. Kabilang sa mga pisikal na halimbawa nito ang banggaan ng magkasalubong/magkasunod na sasakyan o ng mga naglalakad sa magkabilang direksiyon ng daan, pagkahulog ng bagay o tao, pagkatusok sa isang matulis o matalas na bagay, pagkakuryente, pagkalason o pagkakasaktan mula sa pagkadulas o maling pagbagsak mula sa pagtalon. Kabilang naman sa mga di-pisikal na halimbawa ang hindi sinasadyang paghahayag ng isang lihim o kawalan ng pagtitimpi na magsabi ng marahas o bastos na salita, pagkalimot sa isang mahalagang okasyon at iba pang hindi kanais-nais na mga pangyayari.

## Tingnan din 
* Aksidente (pilosopiya)

Kategorya:Mga pangyayari
Asia Agcaoili

Si **Asia Agcaoili** ay isang *television personality* sa Pilipinas. Isa siyang miyembro ng Viva Hotbabes. Naging *host* siya ng *Pinoy Big Brother* sa Studio 23. Ang kanyang programa sa Studio 23 ay nagpapakita ng mga *exclusive na shots* sa loob ng bahay ng Pinoy Big Brother house na hindi ipinapakita sa *primetime*. Ipinapakita din sa programang na ito ang buod ng mga nangyari sa loob ng bahay.

Kategorya:Mga artista mula sa Pilipinas
Esensiya

Sa pilosopiya, esensiya ang katangian (o hanay ng mga katangian) na nagtutulak sa isang bagay o pinakabuod nito upang maging tiyak at tunay ito. Sa balarila, ito ang kinakailangang panaguri ng isang pasimuno. Ang kahulugan ng esensiya ay nagkaroon ng iba-bang kahulugan sa kasaysayan ng pilosopiya: marami dito ang nagbuhat sa turo ni Aristoteles at sa naging pagbabago nito sa pagtataguyod ng mga iskolastiko.

Sa ganitong pagkaunawa, kabaligtaran ng esensiya ang aksidente: mga katangiang esensiyal (pambuod) ang taglay ng isang bagay na may kahalagahang metapisikal; 
mga katangiang aksidental ang tumutukoy sa mga bagay na walang-katiyakang metapisikal, na kailangang umasa sa iba upang umiral, na magaganap lamang kung matutupad ang mga kondisyong kinakapitan nito.

## Sanggunian 
## Basahin din 
* Pilosopiya
* Metapisika
* Aksidente (pilosopiya)
* Buod
* Pagmemeron

Kategorya:Pilosopiya
Kategorya:Metapisika
Being

Ang **being**  (bigkas: /bi-ying/ o /bi-ing/) ay isang napakalawak na konsepto na sumasakop sa mga katangiang pansarili at di pansarili ng realidad at pag-iral. Ang mga bagay na nakibabahagi sa isang “being” ay isa ring “being”, kahit na ang diwa nito ay limitado sa mga bagay na ukol sa mga bagay na may kasamang opinyon. (na maihahalintulad sa “Human Being”). Kung gayon, ang malawak na konseptong ito ay naging mailap at kontrobersyal sa kasaysayan ng pilosopiya, na nagsimula sa pilosopiya ng mga kanluranin na nagtangka mula sa mga mga pilosopong nabuhay bago si Socrates, na linawin at palawakin ito.

Bilang halimbawa ng mga pagtatangkang malinawan ito, si Martin Heidegger (na nag aral mismo ng mga sinaunang kasulatan ng mga Griyego) ay gumamit ng mga salitang Aleman, kagaya ng *Dasein* upang maipahayag nang maayos ang paksa. Marami rin ang sumubok na bigyang kahulugan ang konsepto nito, kagaya ni Heidegger, at ginamit ang mga resultang matapisikal, sa pag aaral ng sikolohiya at sa kabuuan, ang kalagayan ng tao (na nasa tradisyon ng mga existentialist).

Sa uri naman ng ginagamit na pilosopiyang pang analisasyon, ang paksa ay mas limitado sa abstrak na  imbestigasyon, na nasa mga ambag ng mga maipluwensiyang teoriko, kagaya ni W.V.O. Quine. Isa sa mga mga pinakamahalagang tanong na patuloy sa paglinang sa mga kaisipan ng mga pilosopo ay ang mga sinabi ni William James. “Paanong nangyaring ang mundo ay naririto, sa halip na wala na maaring maisip rito? Mula sa wala hanggang sa pag-iral nito, ay walang lohikal na koneksyon." 

Ang ***being*** ay isang salitang Ingles na maaaring tumukoy sa:

*Nilalang
*Pagiging
*Kalagayan, kaganapan, o katayuan; may kaugnayan sa pagiging totoo o aktuwal; may kaugnayan din sa likas, naturalesa, o bagay na maaring ituring na totoo.
*Pagkatao

## Mga sanggunian
 Orihinal na Salin mula sa Wikipedia, the free Encyclopedia,

Kategorya:Being https://en.wikipedia.org/wiki/Being
Teorya ng sustansiya

Ang **teorya ng sustansiya**, o **teorya ng sustansya-katangian**, ay isang pang-ontolohiyang teorya tungkol sa pagkabagay na nagpapalagay na naiiba ang isang *subtansiya* sa katangian. Ang *bagay-mismo* ay isang nagdadala ng katangian na kailangang ipagkaiba mula sa mula katangian na dala nito. Sa Silanganing pilosopiya, *svabhava* ang katumbas na konsepto.

Sa pilosopiya, ang **sustansiya** ang "katas" ng isang bagay na nagbibigay-katiyakan dito.  Ito ang **katuturan**, **saysay**, **nilalaman** o **laman**, **ubod**, **buod**, **esensiya**, **kabuluhan**, **diwa**, **katotohanan** ng bagay. Hindi maaaring umiral ang isang bagay kung wala nito. Mula sa Latin na *sub* (sa ilalim) at *stancia* (tumayo/tumindig) ang salitang *sustansiya*. Kapag nahukay na natin ang paimbabaw na pagkakabalot ng isang bagay, doon pa lamang natin makikita ang pang-ilalim na sandigan ng isang bagay. Masasabi din natin na "pinakapuso" ng isang bagay ang kanyang "buod"/"pinakabuod".

## Tingnan din 
* Katuturan
* Pilosopiya
* Metapisika
* Buod
* Esensiya
* Aksidente (pilosopiya)
* Pagmemeron

## Mga sanggunian
Kategorya:Pilosopiya
Miki Fujimoto

Si **Miki Fujimoto** (藤本美貴 *Fujimoto Miki*; ipinanganak noong Pebrero 26, 1985 sa Hokkaido ng bansang Hapon) ay isang Hapones na mang-aawit at aktress. Dati siyang *solo artist* ng kompanyang Hello! Project. Ngayon, siya na ay isang miyembro, at bise-pinuno, ng grupong Morning Musume. Buko dito, siya rin ang bise-pinuno ng koponang Gatas Brilhantes H.P..

## Karera 
Si Miki ay isang orihinal na *solo artist* sa pamamahala ng kompanyang Hello! Project, minsang tinatawag ng kanyang mga tagahanga na karibal ni Aya Matsuura, sa katunayan, sila ay magkaibigan na matalik. Pagkatapos niyang magtanghal sa isang programang gianaganap lamang tuwing Bagong Taon, tinatawag na Kohaku Uta Gassen, idinagdag siya ni Tsunku sa grupong Morning Musume bilang kasapi sa pang-anim na henerasyon noong 2003.

Noong *solo artist* pa lang siya ay nakagawa siya ng limang single at isang album. Gumawa rin siya ng isang grupo na tinawag na Gomattou noong Oktubre ng taong 2002, kasama si Maki Goto (dating miyembro ng Morning Musume) at Aya Matsuura. Nakasama rin siya sa *shuffle group* na Odoru 11.

Taong 2003, noong idinagadag siya sa grupo, nakakakuha siya ng madaming linya sa mga awitin ng grupo, lalo na noong nagtapos si Natsumi Abe. Siya at ka-miyembrong si Asami Konno ay "ipinahiram" o pansamantalang inilagay sa grupong Country Musume. Sa taong ito, hinati ang Morning Musume sa dalawang bahagi, at siya ay inilagay sa grupong Morning Musume Otomegumi. Isinama rin siya sa *shuffle group* na 11 Water. 

Pagdating ng taong 2005, si Mari Yaguchi, ang pinuno ng grupo noong umalis si Kaori Iida, ay biglaang nagretiro. Dahil dito, ang bise-pinuno ng grupo na si Hitomi Yoshizawa ay ginawang pinuno habang ginawang bise-pinuno si Miki. Sa taong ring ito, nailagay siya sa *shuffle group* na Sexy Otanajan.

## Diskograpiya 
### Album 
* MIKI 1

### Mga single 
* Aenai Nagai Nichiyoubi (会えない長い日曜日)
* Sotto Kuchi Tsukete Gyuuto Dakishimete (そっと口づけでギュッと抱きしめて)
* Romantic Ukare Mode (ロマンティック浮かれモード)
* Boyfriend (ボーイフレンド)
* BOOGIE TRAIN '03 (ブギートレイン'03)

## Filmograpiya 
### Palabas sa telebisyon 
* Shinshun Waido Jidai Geki Ryuume ga Iku (新春ワイド時代劇　竜馬が行く)

### Pelikula 
* *17sai ~Tabidachi no Futari~* (17才～旅立ちのふたり～)

## Pahayagan 
### Mga photobook 
* Ayaya to Mikiti (アヤヤとミキティ)
* Aro Haro (アロハロ!)
* "Seishun Ba Kachin Ryouri Juku" and "17sai ~Tabidachi no Futari~" Visual Book (「青春ばかちん料理塾」＆「17才～旅立ちのふたり～」ビジュアルブック)
* Mikitty
* Riaru 226 (リアル226)
* Cheri (シェリー)

## Kawing panglabas 
* Profile sa Hello! Project

Kaurian:Mga artista mula sa Hapon
Kaurian:Mga mang-aawit mula sa Hapon
Kaurian:Miyembro ng Hello! Project
Jeremy Mayfield

Si **Jeremy Mayfield** (Ipinanganak 27 Mayo 1969 sa Owensboro, Kentucky, Estados Unidos), ay isang kasalukuyang tagapagmaneho ng NASCAR Nextel Cup Series, na may sponsor ng 360 OTC, Turner Network Television at WWE sa kanyang #36 na kotseng Toyota Camry para sa koponan ng Bill Davis Racing.

### Mga panalo ni Jeremy Mayfield
*1.) 1998 - Pocono 500 - Pocono Raceway
*2.) 2000 - NAPA Auto Parts 500 - California Speedway
*3.) 2000 - Pocono 500 - Pocono Raceway
*4.) 2004 - Chevy Rock & Roll 400 - Richmond International Raceway
*5.) 2005 - GFS Marketplace 400 - Michigan International Speedway

Mayfield, Jeremy
Jehova

6:3 sa saling Ingles ng Bibliya  na *King James Version* na inilimbag noong 1611.]]
Ang terminong **Jehova**, binabaybay ring **Jehovah**, ay isang pagsasa-Latin ng salitang Ebreo na יְהֹוָה, pagbibigkas sa Tetragrammaton na יהוה‎  (YHWH), at ang pangalan ng Diyos ng Israel sa Bibliyang Ebreo. Isa rin ito sa mga pangalang ginagamit sa Judaismo para sa kanilang Diyos.

Ang pinagkasunduan sa mga iskolar ay ang makasaysayang pagbigkas ng Tetragrammaton sa oras ng redaksiyon ng Torah(ika-6 na siglo BCE) ay malamang na Yahweh na isa sa 70 mga anak na lalake ng Diyos na Ugaritikong si El (diyos) at kalaunan ay naging katumbas na ni Yahweh sa mga kalaunang panahon noong mga ika-6 siglo BCE sa paglitaw ng monoteismo sa Sinaunang Israel.  Nawala ang makasaysayang pagbigkas dahil sa Hudaismo noong panahon ng Ikalawang Templo sa Herusalem noong ika-3 hanggang ika-2 siglo BCE, ang pag-bigkas ng Tetragrammaton ay naiwasan ay pinalitan ng Adonai ("aking Panginoon").  Ang mga puntos ng patinig na Hebrew ng Adonai ay idinagdag sa Tetragrammaton ng mga Masorete, at ang nagresultang form ay naisalin noong ika-12 siglo bilang Yehowah. Ang mga nagmula sa form na Iehouah at Jehovah ay unang lumitaw noong ika-16 na siglo.

Si Jehova ay unang ipinakilala ni William Tyndale sa kanyang salin ng Exodo 6: 3, at lumilitaw sa ilang iba pang mga unang pagsasaling Ingles kasama ang Geneva Bible at ang King James Version. Inilahad ng Conference of Catholic Bishops ng Estados Unidos na upang bigkasin ang Tetragrammaton "kinakailangang magpakilala ng mga patinig na nagbabago sa nakasulat at pasalitang mga porma ng pangalan (ie" Yahweh "o" Jehovah ")." Lumilitaw si Jehova sa  ang Lumang Tipan ng ilang malawakang ginamit na mga pagsasalin kabilang ang American Standard Version (1901) at Young's Literal Translation (1862, 1899);  ang New World Translation (1961, 2013) na ginagamit ng Mga Saksi ni Jehova at inilimbag ng Watch Tower and Bible Socitery ay gumagamit ng Jehovah sa parehong Luma at Bagong Tipan.  Si Jehova ay hindi makikita sa karamihan ng mga pangunahing pagsasalin ng Ingles, ang ilan sa mga ito ay gumagamit ng Yahweh ngunit ang karamihan ay patuloy na gumagamit ng "Lord" o "LORD" upang kumatawan sa Tetragrammaton. 
## Tingnan din
*Yahweh
*El (diyos)
*Diyos
*Mga Saksi ni Jehovah
*Bagong Sanlibutang Salin ng Banal na Kasulatan na ginagamit ng Mga Saksi ni Jehova
*King James Version (inilimbag noong 1611)
Kategorya:Diyos
Kategorya:Mga diyos sa Bibliyang Hebreo
Wikang Indones

Ang **wikang Indones** (Indones: *Bahasa Indonesia*) ang opisyal na estandard ng wikang Malay sa Indonesia at itinuturing na wikang pambansa nito. May kaugnayan ito sa wikang Tagalog at pagbasang Malayu.  Varyant ng wikang Indones, na may impluwensiya ng wikang Olandes, ang wikang Malasyo (Malasyo: *bahasa Malaysia*), na may impluwensiya naman ng wikang Ingles.

Mayroong salitang kaugnay sa mga wikang Pilipino at Indones.

thumb|Isang karatula sa wikang Indones
thumb|Isang karatula sa wikang Indones

## Kasaysayan 
Nagsimula ang wika bilang uri ng Riau Malay.  Nakatulong ang lawak ng sakop ng wikang Malay bilang lingguwa prangka ng kapuluang Indonesia. 

Kahit na hindi ito sinasalita ng nakahihigit ng populasyon ng Indonesia bilang unang wika, nakasasalita ito ng karamihan ng Indonesia bilang pangalawang o pangatlong wika. Nakakaaral ang bayan nito kasama ang iba nilang wika, tulad ng wikang Java, Bali at Sunda. Dito inililimbag ang karamihan sa mga lathalain at ginagamit sa iba't ibang palabas sa bansa. 

## Mga Halimbawa 
Narito ang ilang mga pambati sa Wikang Indones. 

## Paghahambing ng Filipino at Indones 
## Mga Panghalip 
### Palitan ng -si ang hulaping -syon 
### y palitan i 
### yo/o/a/ya alisan 
### Palitan ng y ang h 
### Palitan ng f ang p 
### Palitan ng -if ang -ibo 
### Palitan ng -gi ang -hiya 
### Palitan ng -fi ang -piya 
### Palitan ng v ang b 
### Palitan ng kon- ang kum- 
### Palitan ng -isme ang -ismo 
### Palitan ng -itas ang -idad  
## Talababa 
## Mga kawing panlabas 
* Bahasa Indonesia Flash Thesaurus 
* Indonesian Word Definition
* Indonesian Translation
* Indonesian Text to Speech
* Indonesian English Dictionary

Kategorya:Mga wika ng Indonesia
Kategorya:Mga wika ng Timor-Leste
Kategorya:Wikang Malay
Kategorya:Wikang Indones
Pranses

Ang **Pranses** ay maaaring tumukoy sa mga sumusunod:

*taga-Pransiya (Pranses kung lalaki at Pransesa kapag babae)
*Wikang Pranses

### Tingnan din
read din ang *Frances (paglilinaw)*.
Indonesian

Ang **Indonesian** o **Indonesyan** ay maaaring tumukoy sa mga sumusunod:

*Indonesyano, mga mamamayan ng kasalukuyang bansang Indonesia.
*Bahasa Indonesia, tawag sa wika ng Indonesia.

## Tingnan din
*Indones, unang mga mamamayan mula sa Sinaunang Indonesia na nakarating sa Pilipinas.
Mga panlalawigang pahayagan sa Pilipinas

Ang mga **panlalawigang pahayagan sa Pilipinas**, na mas kilala bilang "pahayagan ng komunidad") ay mga lathalaing diyaryo sa probinsiya.

May mahabang kasaysayan ito.  Lakip na dito kung anong pahayagan ang kaunaunahang inilimbag, isang bagay na dapat patunayan ng bawat lalawigan.  Kung ang *Manila Times* ay inilathala na noon pa mang 1898, may mga pahayagan naman sa mga lalawigan na nailathala na mahigit sa 50 taon na ang nakalilipas tulad ng *Mabuhay* at marami pang iba.

Karamihan sa mga pahayagan sa lalawigan ay inilalathala pa rin bilang lingguhan (*weekly*). Ang isang dahilan ay mahina ang pasok ng pagpapatalastas.

## Sanggunian
Kaurian:Pilipinas
Lalawigan
Distribusyón ng salitang-tinutukoy (paksa)

Ang **distribusyón ng salitang-tinutukoy (paksa)** o "distribution of terms" ay isang teoríyá sa lohika na sinasabing ang salitang-tinutukoy (paksa) sa katapusang pangungusap (conclusion) ng isang silogismo ay kailangang matatagpuan din sa pambungad at kasunod na mga palagay (premises). 
 
Ang "salitang-tinutukoy" o "paksa" ay maayos na naibahagi kung ang kahulugan nito bilang pasimuno (subject) o panaguri (predicate) ay kasukat ang saklaw ng pangkat (class) na binabanggit sa mga palagay.

Unang inilarawan ang teoriyang ito noong Gitnang Kapanahunan, ngunit patuloy ang pampaaralang debate sa katumpakan nito hanggang sa ngayon.

## Halimbawa
:*A: Ang lahat ng kabayo ay mabilis tumakbo.* (pangkalahatang pagpapatibay)
:*E: Walang kabayo na mabagal tumakbo.* (pambahaging pagpapatibay)
:*I: Ilan sa mga kabayo ay maliit.* (pangkalahatang pagtanggi)
:*O: Ilan sa mga kabayo ay hindi maliit.* (pambahaging pagtanggi)

    (Pasimuno)                 (Panaguri)

    A: lahat ng kabayo         hindi lahat ng mabilis tumakbo 
                               (usa, tigre, atbp.)

    E: lahat ng kabayo         lahat ng mabagal tumakbo
       sa pang-unawa           sa pang-unawa
       na hindi ito            na hindi ito
       bahagi ng               bahagi ng
       panaguri                pasimuno

    I: ilang kabayo lamang     ilang mabagal na hayop lamang (mga kabayo)

    O: ilang kabayo lamang     lahat ng hindi maliit (maliban sa kabayo)

## Tingnan din
*Pilosopiya
*Lohika
*Silogismo
*Silogismong pangkategorya
*Pangunahing palagay
*Nakapailalim na palagay
*Katapusang pangungusap
*Di-pagbabahagi ng panggitnang paksa

Kaurian:Pilosopiya
Kaurian:Lohika
Palagay

Sa pilosopiya, ang **palagay** (Aleman: *Prämisse*, Pranses: *Prémisse*, Ingles: *Premise*, Kastila: *Premisa*) ay pangungusap na ipinapalagay na totoo ayon sa paraan ng pagkakagamit nito sa isang pag-uusap, lalu na sa isang lohikal na pangangatwiran. Kailimitan na tuwiran ang pagkakabanggit sa isang palagay. Ang katumpakan ng katapusang pangungusap (conclusion) ay nababatay sa katumpakan ng mga palagay.

Ang salitang ***premise*** sa Ingles ay mula sa "praemisus" ng wikang Latin na nangangaluhugang "inilagay sa harapan".

## Tingnan din 
* Hipotesis
* Pilosopiya
* Lohika
* Silogismo
* Silogismong pangkategorya
* Pangunahing palagay
* Nakapailalim na palagay
* Katapusang pangungusap
* Pagpapaliit-kawing

Kaurian:Pilosopiya
Kaurian:Lohika
Pangunahing premiso

Sa Pilosopiya, ang **pangunahing palagay** o "**pambungad na palagay**" (*major premise* sa Ingles) sa isang silogismo ay ang palagay na nagtataglay ng pangunahing paksa (*major term*) at panggitnang paksa (*middle term*).

## Halimbawa
:1: *Ang lahat ng estudyante ay may dalang bag. *
:2: *Ang lolo ko ay isang estudyante.*
:3: *Kaya naman, ang lolo ko ay may dalang bag.*

Sa bilang 1, matatagpuan natin ang "pangunahing palagay." Makikita rito ang "pangunahing paksa" (may dalang bag) na nagsisilbing panaguri ng katapusang pangungusap (conclusion) sa bilang 3.

## Tingnan din
*Pilosopiya
*Lohika
*Silogismo
*Silogismong pangkategorya
*Palagay
*Nakapailalim na palagay
*Katapusang pangungusap
*Distribusyón ng salitang-tinutukoy (paksa)

Kategorya:Pilosopiya
Kategorya:Lohika
Konklusyon

Sa Pilosopiya, ang **katapusang pangungusap** (conclusion) sa isang silogismo ay ang kaalaman, na maituturing na tama o mali, batay sa ugnayan ng pangunahing palagay (major premise) at nakapailalim na palagay (minor premise). Taglay nito ang pangunahing paksa (major term) at nakapailalim na paksa (minor term). Wala itong panggitnang paksa (middle term).

## Halimbawa
:1: *Ang lahat ng estudyante ay may dalang bag. *
:2: *Ang lolo ko ay isang estudyante.*
:3: *Kaya naman, ang lolo ko ay may dalang bag.*

Sa bilang 3, matatagpuan natin ang "katapusang pangungusap." Makikita rito ang "pangunahing paksa" (may dalang bag) at "nakapailalim na paksa" (ang lolo ko). Sa mga bilang 1 at 2 lamang matatagpuan ang "panggitnang paksa" (estudyante), na bahagi ng pangunahin at nakapailalim na palagay.

## Tingnan din
*Pilosopiya
*Lohika
*Silogismo
*Silogismong pangkategorya
*Palagay
*Pangunahing palagay
*Nakapailalim na palagay
*Distribusyón ng salitang-tinutukoy (paksa)

Kaurian:Pilosopiya
Kaurian:Lohika
Di-pagbabahagi ng panggitnang paksa

Ang **di-pagbabahagi ng panggitnang paksa** (fallacy of the undistributed middle) ay isang kamaliang lohikal na nangyayari kapag ang panggitnang paksa (middle term) sa isang silogismo ay hindi maayos na naibahagi sa pagitan ng mga magkasunod na palagay (premises). Kung kaya, ito ay isang uri ng pang-silogismong kamalian.

Halimbawa:
:*Ang lahat ng estudyante ay may dalang bag. *
:*Ang lolo ko ay may dalang bag.*
:*Kaya naman, ang lolo ko ay isang estudyante.*

Makikita ang panggitnang paksa sa magkasunod na palagay - sa halimbawang nabanggit, ito ay pangkat ng mga nagdadala ng bag. Di-naibahagi ang paksa dahil pareho itong hindi nailalapat sa lahat ng mga nagdadala ng bag. Meron pang ibang nagdadala ng bag na hindi estudyante at hindi ko rin lolo. Kaya, hindi maayos ang pagkakaugnay ng mga estudyante at ng lolo ko - magkahiwalay at hindi magkauring bahagi ng pangkat ng mga nagdadala ng bag.

Datapuwat, kung ang huling dalawang palagay ay babaligtarin, magiging tumpak ang silogismo:

:*Ang lahat ng estudyante ay may dalang bag. *
:*Ang lolo ko ay isang estudyante.*
:*Kaya naman, ang lolo ko ay may dalang bag.*

Sa halimbawang ito, ang panggitnang paksa ay pangkat ng mga estudyante, at ang unang gamit nito ay malinaw na tumutukoy sa "lahat ng estudyante". 
Kaya, maayos ang pagkakabahagi ng paksa sa kabuuan ng buong pangkat, at maaari nitong pag-ugnayan ang iba pang mga paksa (ang mga taong may dalang bag at ang lolo ko).

## Tingnan din
*Pilosopiya
*Lohika
*Silogismo
*Silogismong pangkategorya
*Pangunahing palagay
*Nakapailalim na palagay
*Katapusang pangungusap
*Distribusyón ng salitang-tinutukoy (paksa)

Kaurian:Pilosopiya
Kaurian:Lohika
Q (himpilang pantelebisyon)

Ang **Q** (dati ay **QTV** standing for Quality TeleVision) ay isang dating himpilang pantelebisyon sa Pilipinas na tumakbo ay GMA Network, Inc. Ang network ay nabuo nang ang GMA at ang ZOE Broadcasting Network ay nagkaroon ng kasunduan na iparenta ang buong *airtime block* ng punong himpilan ng ZOE-TV, ang DZOE-TV Channel 11. Ang Q ay sumahimpapawaid ng mga programa para sa mga kababaihan at kanilang mga suliranin.

Noong 28 Pebrero 2011, Q ay ipinagpatuloy na preparasyon para sa paglunsad ng pangalawang himpilan ay GMA News TV.

## Pinagmulan
### ZOE Broadcasting Network
Ang network ay nabuo nang makuha ng dalawang maimpluwensiyang groupong panrelihiyon na kinabibilangan ng *El Shaddai* sa  pangunguna ni Bro. Mike Velarde at ang *Jesus Is Lord Movement* ni Bro. Eddie Villanueva noong kalagitnaan ng dekada 90.

### Citynet Television
Ang GMA Network ay sinubukang sumanga sa pagsasahimpapawid sa UHF sa pamamagitan ng Citynet Television 27 noong 1995. Dahil ang pangunahing kalaban nito ang Studio 23 ng ABS-CBN, ang bagong himpilan ay mayroon ring mga programa galing sa Estados Unidos. Noong 1999, ang Star TV ay nay nagkaroong ng kasunduan sa Citynet para sa pagpapalabas ng Channel V Philippines. Dahil sa kawalan ng kita, ipinasara ang Citynet noong Hulyo 25, 2001.

### Kasunduang *blocktime*
Sa unang bahagi ng 2005, nagkaroon ng kasunduan ang Citynet at ZOE-TV nang iparenta nila ang buong *airtime block* ng kanilang pangunahing himpilan, ang DZOE-TV 11. Kapalit nito ang pag-aupgrade ng mga pasilidad ng ZOE at ang pagpapalabas ng mga programa nito sa GMA Network tuwing hatinggabi ng Lunes pagkatapos ng kanilang panglinggong primetime TV block.

Ang himpilan ng Q sa Kalakhang Maynila ay gumagamit ng 120&nbsp;kW na transmitter tower na matatagpuan sa Tandang Sora, Lungsod Quezon, ang parehong transmitter na ginagamit ng GMA-7.

Noong 18 Marso 2007, binago nila ang kanilang pangalan bilang "Q".

## Mga palabas
Ang Q ay gumagawa ng mga palatuntunan na tumutugon sa pamilyang Pilipino. Ang karamihan sa kanilang mga palabas ay para sa mga Pilipinong kababaihan at ito ay ginawa ng GMA Network. Tuwing umaga, ang mga palabas ng Q ay galing sa ibang bansa na dating ipinalabas sa GMA.

## Gallery

QTV-TV.PNG|QTV's logo branding as Q, used from March 18, 2007 to May 28, 2010

## Mga kaugnay na artikulo
*Talaan ng mga himpilang pantelebisyon sa Pilipinas
* ZOE Broadcasting Network
* GMA Network

## Mga link na panlabas
*Q - Opisyal na websayt
*iGMA.tv

Kategorya:GMA Network
Kategorya:Mga network pantelebisyon
Espanyol

Ang **Espanyol** ay maaaring tumukoy sa mga sumusunod:

* taga-Espanya
* Wikang Kastila
* RCD Espanyol - Ang isang samahang putbol sa Barcelona, Espanya.
British Columbia

Ang **British Columbia**, (kodigo postal: BC) (Pranses: Colombie-Britannique, C.-B.), ang pinakakanlurang probinsiya ng Canada. Ito ang ika-anim na probinsiya na sumali sa *Confederation* (noong 1871). Katabi ng dalampasigan ng BC ang hilagang Karagatang Pasipiko. Katabi nito ang timog-silangang bahagi ng estado ng Alaska ng bansang Estados Unidos. Katabi nito ang probinsiya ng Alberta sa silangan.

thumb|Mapang pisikal ng British Columbia
## Tingnan din
*Talaan ng mga lungsod sa British Columbia

Kategorya:Mga lalawigan ng Canada
*
Yam Laranas

Si **Yam Laranas** (ipinanganak noong Disyembre 12, 1978) ay isang direktor at sinematograpo ng pelikula mula sa Pilipinas. Ipinanganak siya sa Lungsod ng Davao. Kilala siya sa paggawa ng mga pelikulang katatakutan at noong 2005, nakatanggap ang pelikula niyang *Sigaw* ng internasyunal na palabas (partikular sa Malaysia at Singapore) at nagkaroon ng pamagat na *The Echo* sa ibang bansa. Nagkaroon ng *remake* o muling paggawa ang pelikulang *The Echo* noong 2008 sa Hollywood at si Laranas din ang nagdirehe. 

Ang isa pang kilalang niyang gawang pelikulang katatakutan ang *The Road* noong 2012 na nagkaroon din ng internasyunal na paglabas (partikular sa Estados Unidos). Ilan lamang sa iba pa niyang mga nagawang pelikula: *Ikaw Lamang Ang Mamahalin*, *Balahibong Pusa*, *Radyo*, *Ikaw Lamang Hanggang Ngayon*, *Patient X* at *Hibla*.

Nag-aral si Laranas ng paggawa ng pelikula sa *Mowelfund Film Institute* at isa rin siyang propesor ng sinematograpiya sa Pamantasang Ateneo de Manila. Nagkamit ng limang parangal ang kanyang pelikula noong 2018 na *Aurora* kabilang ang pinakamahusay na sinematograpiya. Lahok ang pelikulang *Aurora* sa Paligsahan ng mga Pelikula ng Kalakhang Maynila (o *Metro Manila Film Festival*) na siya ring nabigay ng parangal.

## Mga sanggunian
Kategorya:Mga Bisaya
Kategorya:Mga Tagalog
Kategorya:Mga direktor ng pelikula mula sa Pilipinas
Cybersex

[thumb|right|180px|Isang manggagamit ng Internet na nakikilahok sa *cybersex* sa pamamagitan ng isang [webcam.]]

Ang **sibersekso** (Ingles: ***cybersex***, binibigkas na /say-ber-seks/, nangangahulugang "seks sa kompyuter" o "seks sa internet"), ay ang birtuwal na pakikipagtalik (literal na "katumbas" o "kung tutuusin" ay kahalintulad ng tunay na pakikipagtalik) o pakikipagtagpo ng dalawa o mahigit pang tao na may koneksiyon sa network ng kompyuter o sa internet. Ang pakikipagtalik, tagpo o tipan ng mga nasabing tao ay kinakikitaan ng maselang palitan ng mga mensahe na tumutukoy o humahalintulad sa karanasan sa pagtatalik. Ito ay isang uri ng pagganap kung saan ang mga kasali ay nagpapanggap o nagiisip na sila ay nasa tunay na pakikipagtalik sa pamamagitan ng paglalarawan ng mga gawain at pagbibigay ng tugon sa kapareho.

Kaurian:Kultura ng Internet
Kategorya:Seksuwalidad
Kategorya:Pagtatalik
Lanao del Sur

Ang **Lanao del Sur** (Filipino: *Timog Lanao*) ay isang lalawigan ng Pilipinas na matatagpuan sa Autonomous Region in Muslim Mindanao (ARMM). Ang Lungsod Marawi ang kabisera nito. Napapalibutan ang Lanao del Sur ng mga lalawigan ng Lanao del Norte sa hilaga, Bukidnon sa silangan, at Maguindanao at Cotabato sa timog. Sa timog-kanluran makikita ang Look ng Illana, isang sangay ng Golpo ng Moro. Matatagpuan sa loob ng Lanao del Sur ang Lawa ng Lanao, ang pinakamalawak na lawa sa Mindanao, kung saan makikita ang Talon ng Maria Cristina, ang pinakamalaking talon sa bansa.

## Mga Bayan at Lungsod 
Nahahati ang Lanao del Sur sa 39 bayan at isang lungsod.

### Lungsod 
* Marawi

### Bayan 

* Amai Manabilang (Bumbaran)
* Bacolod-Kalawi (Bacolod-Grande)
* Balabagan
* Balindong (Watu)
* Bayang
* Binidayan
* Buadiposo-Buntong
* Bubong
* Butig
* Calanogas
* Ditsaan-Ramain
* Ganassi
* Kapai
* Kapatagan
* Lumba-Bayabao 
* Lumbaca-Unayan
* Lumbatan
* Lumbayanague
* Madalum
* Madamba

* Maguing
* Malabang
* Marantao
* Marogong
* Masiu
* Mulondo
* Pagayawan (Tatarikan)
* Piagapo
* Picong (Sultan Gumander)
* Poona Bayabao (Gata)
* Pualas
* Saguiaran
* Sultan Dumalondong
* Tagoloan II
* Tamparan
* Taraka
* Tubaran
* Tugaya
* Wao

## Sanggunian 
Kategorya:Mga lalawigan ng Pilipinas
Kategorya:Rehiyong Awtonomo ng Muslim Mindanao
Pinapatibayan ang kasunod

**Pinapatibayan ang kasunod** (Affirming the consequent). Isang uri ng baluktot na pangangatwiran (logical fallacy)
sa anyo ng isang palagay na mungkahi  (hypothetical proposition).

Nagkakamali ang "pinapatibayan ang kasunod" kapag ang isang palagay na mungkahi, na binubuo ng isang pambungad (antecedent) at kasunod (consequent), ay iginigiit ang katotohanan ng kasunod 
habang ipinapahiwatig naman ang katotohanan ng pambungad.

Maling pag-iisip ito dahil ipinapalagay ang pagiging-kambal ng dalawang palagay kahit na wala naman itong matibay na kaugnayan.

Ganito ang anyo ng maling pangangatwiran:

:Kung P, ibig sabihin R.
:R.
:Kaya, P.

Tinatawag ang maling pangangatwirang ito na "pinapatibayan ang kasunod" dahil inaakala nitong maaaring bumuo ng katapusang pangungusap mula sa 
pangalawang palagay na pinapatibayan ang kasunod na palagay na nakabatay naman sa katotohanan ng pambungad na palagay. Isang paraan upang ipakita na di-tumpak ito ay sa pamamagitan ng isang kabaligtaran ng halimbawa. Narito ang pangangatwiran na kapansin-pansin ang kamalian:

:Kung si Rizal ang nagsulat ng Bibliya (P), ibig sabihin, si Rizal ay magaling na manunulat (R).
:Si Rizal ay magaling na manunulat (R).
:Kaya, si Rizal ang nagsulat ng Bibliya (P).

Madaling mapansin ang pagiging di-tumpak ng halimbawa sa itaas, 
ngunit mas nakakalito ang susunod.

:Kung ang sinuman ay tao (P), ibig sabihin, siya ay may katapusan (R).
:Si Anna ay may katapusan (R).
:Kaya, si Anna ay tao (P).

Ngunit, isang pusa si Anna; talagang may katapusan, ngunit hindi tao.

Datapuwat, tandaan din natin na tumpak ang katulad na pangngatwiran kung sinasabi ng pambungad na mungkahi na "kung at totoo lamang kung" sa halip na "kung" lamang.

## Tingnan din
*Pilosopiya
*Lohika
*Silogismo
*Itinatanggi ang kasunod
*Di-pagbabahagi ng panggitnang paksa
*Modus ponens
*Modus tollens

Kaurian:Mga palasiyang proposisyonal
Historic Filipinotown

Ang **Historic Filipinotown** ay nasa Los Angeles, California, sa kalagitnaan ng Echo Park. Ang distrito ay nakalugar sa may banda ng 101 Freeway hanggang sa hilaga, ang Beverly Boulevard ay nasa timog, sa kanluran ay ang Kalye ng Hoover, at ang Glendale Boulevard sa silangan, na nasa hilagang kanluran ng Downtown Los Angeles. Itong lugar ay unang itinghal sa tulong ni Eric Garcetti, isang miyembro ng city council sa petsang ika-2 ng Agosto, taong 2002.

Ang **Historic Filipinotown** ay isa sa mga lugar na naninirahan ang mga taong may lahing Pilipino.

Kaurian:Estados Unidos
Sulu

: *Para sa ibang mga paggamit, tingnan ang Sulu (paglilinaw).*

Ang **Sulu** ay isang lalawigan sa Pilipinas na matatagpuan sa Kapuluan ng Sulu sa pinakadulong katimugang bahagi ng Pilipinas.  Nasa pagitan ito ng Dagat Sulu at Dagat Celebes.  Binubuo ito ng 400 na nakakalat at layu-layong maliliit na pulo. Tausug ang pangunahing wika na sinasalita dito.

## Kasaysayan 
Noong 25 Disyembre 1941 sa araw ng Kapaskuhan, ang bayan ng Jolo ay napasa-ilalim sa pamumuno ng mga Hapones.

Noong 9 Abril 1945, muling nagbalik ang mga Amerikano sa bayan ng Jolo kung saa'y namundok noong ika-11 ang mga Hapones patungong Bundok Daho at Tumatangus. Nilusob ni Kor. Alejandro Suarez ang kalaban sa Daho kasama ang ika-1 Batalyon ng 163 Rehimentong Impanterya, ika-41ng Dibisyon kasama ang Marine Corps mula sa Zamboanga. Muling napalaya sa mga Hapones ang Daho noong 22 Abril kasunod ng Tumatangus na napalaya noong 2 Mayo. Napilitang mangagtungo ang mga Hapones pa-silangang Jolo kung saan ang karamihan sa kanila'y napasuko na noong kalagitnaan ng Hunyo ng nasabing taon. Ang mga natitirang kawal ay sumuko matapos mai-ulat ang pagsuko ng mga Hapones noong 2 Septyembre.

## Heograpiya 
Ang kabuuang sukat ng Sulu ay 1,600.4 kilometro parisukat, at pang-15 pinakamalaking pulo sa kapuluan ng Pilipinas.

### Pampolitika 
Ang lalawigan ng Sulu ay nahahati sa 19 mga bayan.

#### Mga Bayan 
## Tingnan din
*Kasultanan ng Sulu

Kategorya:Mga lalawigan ng Pilipinas
Kategorya:Rehiyong Awtonomo ng Muslim Mindanao
Tawi-Tawi

Ang **Tawi-Tawi** ay isang lalawigan sa rehiyon ng Nagsasariling Rehiyon ng Muslim na Mindanao sa Pilipinas na may tatlong pangkat ng mga pulo na binubuo ng 307 na malalaki at maliliit na pulo. Ang kabisera nito ay ang Bongao. Pinakatimog na lalawigan ang Tawi-Tawi sa Pilipinas. Matatagpuan sa hilagang silangan ng lalawigan ang Sulu at sa kanluran ang Sabah sa Malaysia. Tinatayang 90% ng mga naninirahan dito ay Muslim.  Apat na pamayanang kultural ang naninirahan dito:  Samal, Badjao, Joma-Mapun, at Tausug.

## Mga bayan 
Ang Tawi-Tawi ay nahahati sa 11 mga bayan.

* Bongao
* Languyan
* Mapun (Cagayan De Tawi-Tawi)
* Panglima Sugala (Balimbing)
* Sapa-Sapa
* Sibutu

* Simunul
* Sitangkai
* South Ubian
* Tandubas
* Turtle Islands

## Mga sanggunian
Kategorya:Mga lalawigan ng Pilipinas
Kategorya:Rehiyong Awtonomo ng Muslim Mindanao
Hagonoy, Bulacan

Ang **Bayan ng Hagonoy** ay isang unang uri at urban na bayan sa lalawigan ng Bulacan, Pilipinas. Ayon sa , ito ay may populasyon na  sa may  na kabahayan. Ito ang lugar ng kapanganakan ni Blas F. Ople, isang tanyag na mamamahayag at politiko na nanungkulan bilang Pangulo ng Senado ng Pilipinas, Kalihim ng Ugnayang Panlabas at Ministro ng Paggawa.

## Heograpiya
Ang Hagonoy ay may kabuuang lawak na 103.1 kilometrong parisukat (10,310 ektarya) at matatagpuan sa timog-kanlurang bahagi ng Bulacan. Ito ay napaliligiran ng mga bayan ng Paombong sa silangan, Calumpit sa hilaga, Masantol, Pampanga sa kanluran, at ng Look ng Maynila sa timog. Ito ay may layong mga 54 kilometro mula sa Kalakhang Maynila o mga isa at kalahating oras na byahe. Ang Hagonoy ay maaaring mapuntahan sa pagdaan sa North Luzon Expressway at MacArthur Highway.

## Mga barangay
Ang  Hagonoy ay binubuo ng 26 mga barangay o nayon na naka-grupo naman sa 5 kumpol para sa mga layuning pang-estatistika. Lahat ng barangay ay urban ayon sa National Statistical Coordination Board, na kung saan ang San Agustin ang may pinakamaraming naninirahan samantalang ang Carillo ang may pinakakaunti.

## Demograpiko
## Mga sanggunian 
## Mga Kawing Panlabas
* Philippine Standard Geographic Code 
*Hagonoy Bulacan
* Hagonoy Bulacan Website 
*Impormasyon tungkol sa Hagonoy sa Opisyal na Website ng Pamahalaan ng Bulacan 
* Impormasyon sa Senso ng Pilipinas 2000 
* Impormasyon sa Senso ng Pilipinas 2007 
* Impormasyon sa Senso ng Pilipinas 2010 
* Populasyon ng mga kabisera at mga lungsod na may 100,000 at mahigit pang katao  United Nations Statistics Division, accessed 24 August 2006

Kategorya:Mga bayan ng Bulacan
Halaman

thumb|alt=Mga halaman na lunti|Mga halaman na lunti

Ang mga **halaman** ay isang malaking pangkat ng mga nilikhang bagay na may buhay. Binubuo ito ng iba't ibang kasapi tulad ng mga puno, baging, damo at lumot. Ang mga **luntiang halaman**, na tinatawag din na mga **metaphyte**, ay humahagip ng lakas galing sa liwanag sa pamamagitan ng takbo ng photosynthesis. Ang halaman ay gumagamit ng lakas mula sa liwanag upang bumubuo ng asukal galing sa tubig, at karbono dioksido, na siyang pagkain nito.

## Kahulugan 
Si Aristotle ang unang naghati ng mga buhay na bagay sa tatlong kaharian: ang mga tao, ang mga hayop, at mga *halaman* (hindi gumagalaw ngunit buhay na bagay). Sa sistema ni Linnaeus, ang mga kahariang ito ay naging *Mga Kahariang Vegetabilia* (Metaphyta o Plantae) at *Animalia* (Metazoa).

## Tingnan din 
* Halamang pambahay

## Mga sanggunian
Kategorya:Botanika
Kategorya:Halamanan
Maynila (teleserye)

Ang ***Maynila*** ay isang palabas ng GMA Network kada Sabado.  Tinatampukan ng palabas ang mga maiikling dula na patungkol sa mga karanasan ng mga kabataan. Sa Lungsod ng Maynila, Pilipinas ang lahat ng mga tanawing makikita dito.

Kategorya:Maynila
Kategorya:Mga seryeng pantelebisyon mula sa Pilipinas
Mga Anghel Na Walang Langit

Ang **Mga Anghel na Walang Langit** ay isang drama na ipinalalabas sa ABS-CBN bilang kasama sa Primetime Bida. Ito'y tungkol sa buhay ng limang bata, kasama ang lahat ng mga taong nasa paligid nila, kaaway man o hindi.

## Mga Tauhan
*Nikki Bagaporo bilang Echang
*Carl John Barrameda bilang Dodong
*Miles Ocampo bilang Pepay
*Sharlene San Pedro bilang Gigi
*John Manalo bilang Jeboy

## Mga alalay na tauhan
*Bella Flores bilang Gaudencia 
*Maricel Laxa bilang Loleng
*Sylvia Sanchez bilang Marian
*Johnny Delgado bilang Domeng
*EJ Jallorina bilang Buknoy
*Ryan Eigenmann bilang Alex
*Allen Dizon bilang Greg
*Alma Moreno bilang Deborah
*Ana Capri bilang Cresing
*Marissa Sanchez bilang Lucing
*Nash Aguas bilang Allan
*Lovely Rivero bilang Pilar
*Marianne dela Riva bilang Alicia
*Mylene Dizon bilang Ira
*Isko Moreno bilang Father Vincent

Kategorya:Telebisyon sa Pilipinas
Kategorya:Mga serye sa telebisyon
Bulkang Mayon

Ang **Bulkan Mayon** o **Bundok Mayon** ay isang masiglang bulkan sa lalawigan ng Albay, sa pulo ng Luzon sa Pilipinas. Bantog ang bulkan dahil sa halos "perpektong hugis apa" nito. Ang Mayon ang naging hilagang hangganan ng Lungsod ng Legazpi, ang pinakamataong lungsod sa despacito  Kabikulan. Unang hinihayag bilang isang pambansang liwasan at isang nakaprotektang lupain ng bansa noong 20 Hulyo 1938. Inuri itong muli at pinangalanang *Mayon Volcano Natural Park* noong 2000.

Ayon sa mga volcanolohigo, isa itong stratovolcano o kompositong bulkan. Ang tila simetriko niton kona ay nabuo sa pamamagitan ng pagkapatong-patong ng mga daloy ng lahar at lava. Dahil umaabot nang halos 50 beses na ang mga pagsabog nito sa nakaraang 400 taon, itinuturing itong ikalawa pinaka-aktibong bulkan noong 2020 sa buong bansa. Matatagpuan ito sa isang convergent plate boundary sa gitna ng Platong Eurasian at ng Plato ng Pilipinas.

Ang bulkang Mayon ay may 47 pagsabog sa kasaysayan; ang una ay sa taong 1616 at nasundan pa ng ilan pang pagsabog o pagputok hanggang sa kasalukuyan. Ang pinakamalakas na pagsabog ng bulkang Mayon ay noong 1 Pebrero 1814. Natabunan ng lava ang bayan ng Cagsawa at may 1,200 taong namatay.  Ang bell tower ng simabahan ng bayan ang nakikita na lamang sa ibabao ng lupa.  Pyroclastic flows, ang mainit na abo ang nakapatay sa 77 katao, karamihan magsasaka, sa huling malakas na pagsabog ng Mayon noong 1993.  Sa taong 1984, mahigit 73,000 katao ang pinaalis sa 'danger zones' ayon sa mga scientists ng Philippine Institute of Volcanology and Seismology, wala naman naulat na may namatay.

## Pagkalagay
Pangunahing palatandaan sa lalawigan ng Albay ang Bulkang Mayon na may taas na  mula sa baybayin ng Golpo ng Albay. Ang bulkan ay heograpikal na hinahati ng walong lungsod at mga bayan na kinabibilangan ng Lungsod ng Legazpi, Daraga, Camalig, Guinobatan, Lungsod ng Ligao, Lungsod ng Tabaco, Malilipot, at Santo Domingo.

### Pagbuga ng abo Mayo 2013
Nagbuga ang Bulkang Mayon ng abo dakong 8:00&nbsp;ng umaga noong 7 Mayo 2013 na nagdulot ng pagkamatay at pagkasugat ng ilang mga dayuhang manlalakbay.

## Pagmamanman sa Mayon
Pinakaaktibong bulkan sa Pilipinas ang Bulkang Mayon, at ang mga aktibidad nito ay palagiang minamanmanan ng PHIVOLCS mula sa kanilang panlalawigang tanggapan sa Lignon Hill, tinatayang nasa  timog silangan mula sa bulkan.

## Mga sanggunian
## Mga pananda
## Mga palabas na kawing
* PHIVOLCS  - Opisyal na pahina ng Bulkang Mayon (PHIVOLCS)
* Mayon Volcano  - Artikulo ukol sa Bulkang Mayon
* National Disaster Coordinating Council  Mga nagaganap sa kasalukuyan ukol sa Bulkang Mayon

Kategorya:Mga bulkan sa Luzon
Kategorya:Mga bulkan sa Pilipinas
Kategorya:Heograpiya ng Pilipinas
Kurów

Ang **Kurów** (bigkas [kú·ruv]) ay isang nayon sa timog-silangang Polonya na matatagpuan sa pagitan ng Puławy at Lublin sa Ilog Kurówka. Ito ang kabisera ng hiwalay na *gmina* (komuna) sa loob ng Lalawigan ng Lublin at mayroong 2,782 katao na naninirahan dito noong 2006.

Kategorya:Poland